龙济山野猿听经・折桂令
作者：无名氏
朝代：元

paragraphs: 师父道登西方九品莲池，都只为悟彻无生，今日个平步上青天。
再不去那山内闻经，林头抱影，涧底吟泉。
我今日脱皮囊凡胎尽传，上灵山佛国攸然。
也是苦志心坚，稳驾清风，飞上青天。
(圣僧云)袁生，此间已是西方极乐世界。
只因你一心向善，问道修真，致有今日。
你看祥云霭霭，紫气腾腾，慈悲接引，善信偕行，果然是步步踏金莲也。
袁生，你听者！只因你一念真心，悟如来般若玄音。
脱皮毛闻经听法，改形容参访师林。
了然彻无生道妙，须明透万法洪深。
除却了轮回六道，免去了苦海潜津。
赴西方莲开见佛，临极乐亲到雷音。
今日个成真证果，礼如来法座皆钦。
(正末云)也是我有缘也呵！(唱)。